Sog pro pükijaf

Sog pro pükijaf (Linglänapüko: Language Creation Society, LCS) binon nogan bevünetik, pefünöl ün yel 2007 zeilü fopladam mekavapükas e nünam publüge dö püks mekavik e komotanefs onsik. Limanes okik el LCS lofon bevü votiks resodaspadi glatik e prünabukemi. El LCS jäfidon id as vüpösod pro mens, kels neodons püki magälöfik pro buk u filmot, e pükijafans, kels vilons vobön caliko. As sam, ün 2009 el LCS änoganükon mätedi bevü pükijafans komitü el HBO ad tuvön datuvani püka pro televidalekoned Pled tronas, sevabo Doħrakapük. Sekü mäted at päcälom hiel David J. Peterson, kel enu edatikom i pükis Valürik pro televidalekoned ot. Hiel Peterson äbinom presidan ela LCS de 2012 jü 2014.

El LCS binon i noganükian koköma altelyelik pükijafanas. Koköm balid äziton ün 2006, pänoganüköl fa grup studanas, kels büiko efünons eli LCS.

 Yüm plödik 
 Resodatoped calöfik ela LCS

Klad:Püks mekavik
Klad:Nogans bevünetik